**Симуляциялық кластардағы жұмыс ережесі**

**(білім алушылар үшін)**

Білім алушылар Симуляция орталығында (әрі қарай – СО) келесі ережелерді сақтауы тиіс:

1. Білім алар орынға сабақ кестесіне сәйкес қатаң түрде 10 минут бұрын келу керек.
2. Тренингтерге білім алушылар халат, ауыспалы аяқ киім (бахилалар), резеңке қолғаптар (қажет болған жағдайда – дәке салфеткалар, фонендоскоп және т.б.) болған жағдайда ғана жіберіледі.
3. Оқу бөлмелеріне жеке заттарды енгізуге қатаң тыйым салынады, сонымен қатар қаламдар, қарындаштар, маркерлер, фломастерлер. Муляждармен жұмыс істегенде қаламдар, қарындаштар мен маркерлерді қолданбау керек.
4. Жеке гигиена ережелерін сақтау (сонымен қатар ұқыпты макияж, маникюр, шашты жинау). Жұмыс кезінде тәртіпті, тазалық пен ұқыптылықты сақтау.
5. СО-на бірінші рет келген кезде симуляциялық оқу бөлмелерінде жұмыс ережелерімен танысып (білім алушылар ушін) және ережені бұлжытпай сақтау.
6. СО-на әр келген сайын міндетті түрде студенттердің келу журналына тіркелу қажет.
7. Студент өзіне сеніп тапсырылған оқу жабдықтарының сақталуына және тиімді пайдалануына жауапты.
8. Оқу бөлмелерінен тек оқытушының рұқсатымен ғана шығу керек. Оқу бөлмелерінен өз еркімен шығуға және басқа оқу бөлмелеріне кіруге рұқсат етілмейді.
9. Манипуляцияны орындап болғаннан кейін, жұмыс орнын бастапқы қалпына келтіру керек.

*2019 жылдың 20 қыркүйегінің №2 Хаттамасымен Симуляция орталығының мәжілісінде қаралып бекітілді.*

**Симуляция орталығының**

**жетекшісі, м.ғ.д. Талкимбаева Н.А.**

**Тренажерлермен жұмыс істеу ережесі**

1. Сабақ тақырыбы бойынша манипуляцияларға асептика және антисептика ережелерін, көрсетілім, қарсы көрсетілімдерді, сондай-ақ оларды жүргізу алгоритмін білу.
2. Оқытушының немесе тренердің рұқсатынсыз манекендерде немесе тренажерлерде жұмыс істеуге рұқсат етілмейді. Оқытушылардың нұсқаулықтарын мүлтіксіз орындау керек.
3. Тренажерде оларды жүргізу алгоритмдеріне сәйкес манипуляцияларды орындау. Жүргізу әдісінің бұзылуы тренажерді бұзуы мүмкін, ал нақты өмірде манипуляцияны дұрыс орындамау науқасқа ауырсыну және/немесе жарақат әкелуі мүмкін.
4. Оқу тренажерлерді мұқият және ұқыпты қолданыңыз. Сынуды болдырмау үшін тәжірибелік дағдыларды өтеу кезінде шамадан тыс күш салмау керек.
5. Қажет болған жағдайда майлау құралдарын (вазелин, силикон және және т.б.) пайдалану қажет.
6. Электрондық бөлшектері бар тренажерларға су тиюіне жол бермеу қажет.
7. Жұмыс барысында оқу жабдығы сынған немесе істен шыққан жағдайда тренингті тоқтатып, оқытушыға және/немесе СО қызметкеріне хабарлау қажет. Жабдық сынған жағдайда кінәлінің Т.А.Ж. және сыну себептері көрсетіле отырып, «Мүліктің бүлінгені туралы акт» жасалады.
8. Оқу орталығында кез-келген реактивтер мен қосымша шығын материалдардың дәмін татуға, ішуге, ауызға салуға және де темекі тартуға тыйым салынған.
9. Барлық қосымша бір реттік шығын материалдары оқу максатында асептика және антисептика ережелерін сақтап, ұқсата отырып, бірнеше рет қолданылады.

*2019 жылдың 20 қыркүйегінің №2 Хаттамасымен Симуляция орталығының мәжілісінде қаралып бекітілді.*

**Симуляция орталығының**

**жетекшісі, м.ғ.д. Талкимбаева Н.А.**